b'\n_START_ARTICLE_\nFriedrich W\xc3\xb6hler\n_START_PARAGRAPH_\nFriedrich W\xc3\xb6hler (31. srpnja 1800. - 23. rujna 1882) bio je njema\xc4\x8dki kemi\xc4\x8dar, poznat po otkri\xc4\x87u sinteze uree, ali i prvi koji je izolirao neke kemijske elemente._NEWLINE_Ro\xc4\x91en je u Eschersheimu, koji je tada bio dio Hanau (danas dio grada Frankfurt am Main). Godine 1823. diplomirao je medicinu na Sveu\xc4\x8dili\xc5\xa1tu u Heidelbergu u laboratoriju Leopolda Gmelina koji mu je omogu\xc4\x87io da radi kod J\xc3\xb6ns Jakob Berzeliusa u Stockholmu. Predavao je kemiju u Berlin od 1826. do 1831. Kasnije je postao profesor kemije na Sveu\xc4\x8dili\xc5\xa1tu u G\xc3\xb6ttingenu, gdje je ostao raditi do smrti 1882. Godine 1834. postao je strani \xc4\x8dlan \xc5\xa0vedske kraljevske akademije znanosti._NEWLINE_Tijekom svoje karijere sura\xc4\x91ivao je sa brojim poznatim kemi\xc4\x8darima \xc5\xa1to su npr. Justus von Liebig, Hermann von Fehling i Johann Christian Poggendorff.'